হীরালাল গায়কোয়াড়
হীরালাল ঘসুলাল গায়কোয়াড় (উচ্চারণ; মারাঠি: हिरालाल गायकवाड; জন্ম: ২৯ আগস্ট, ১৯২৩ - মৃত্যু: ২ জানুয়ারি, ২০০৩) তৎকালীন ব্রিটিশ ভারতের নাগপুর এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৫২ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ভারতীয় ক্রিকেটে মধ্য প্রদেশ ও বেরার, হোলকার, মধ্য ভারত ও মধ্যপ্রদেশ দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স কিংবা বামহাতি মিডিয়াম পেস বোলার হিসেবে খেলতেন। এছাড়াও, বামহাতে কার্যকরী ব্যাটিংশৈলী প্রদর্শন করেছেন হীরালাল গায়কোয়াড়।